เทศบัญญัติเทศบาลตำบลนาทวีเทศบัญญัติเทศบาลตำบลนาทวีเรื่อง การขุดดินและถมดินพ.ศ. ๒๕๕๒[๑] โดยที่เป็นการสมควรตราเทศบัญญัติเทศบาลตำบลนาทวีเรื่อง การขุดดิน และถมดิน พ.ศ. ๒๕๕๒ อาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่๕) พ.ศ. ๒๕๑๐ ประกอบมาตรา ๗ และมาตรา ๘ แห่งพระราชบัญญัติการขุดดินและถมดิน พ.ศ.๒๕๔๓ เทศบาลตำบลนาทวีโดยความเห็นชอบจากสภาเทศบาลตำบลนาทวีและโดยอนุมัติของผู้ว่าราชการจังหวัดสงขลาจึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลนาทวีเรื่อง การขุดดิน และถมดิน พ.ศ. ๒๕๕๒ข้อ ๒ เทศบัญญัตินี้ให้ใช้บังคับเมื่อพ้นกำหนดเจ็ดวันนับแต่ที่ได้ประกาศโดยเปิดเผยณ สำนักงานเทศบาลตำบลนาทวีเป็นต้นไปข้อ ๓ ในบรรดาระเบียบ ข้อบังคับและคำสั่งอื่นใดในส่วนที่ตราไว้แล้วซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนหมวด ๑บททั่วไป ข้อ ๔ ในเทศบัญญัตินี้เทศบัญญัติ หมายความว่า เทศบัญญัติเทศบาลตำบลนาทวีเรื่อง การขุดดินและถมดิน พ.ศ. ๒๕๕๒ดิน หมายความรวมถึง หิน กรวด หรือทรายและอินทรีย์วัตถุต่าง ๆ ที่เจือปนกับดินพื้นดิน หมายความว่าพื้นผิวของดินที่เป็นอยู่ตามสภาพธรรมชาติขุดดิน หมายความว่ากระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อดินถมดิน หมายความว่า การกระทำใด ๆต่อดินหรือพื้นดินเพื่อให้ระดับดินสูงขึ้นกว่าเดิมบ่อดิน หมายความว่า แอ่ง บ่อ สระ หรือช่องว่างใต้พื้นดินที่เกิดจากการขุดดินเนินดิน หมายความว่าดินที่สูงขึ้นกว่าระดับพื้นดินโดยการถมแผนผังบริเวณ หมายความว่า แผนที่แสดงสภาพของที่ดินที่ตั้ง และขอบเขตของที่ดินที่จะขุดดินหรือถมดินรวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าแผนแสดงรายละเอียดเกี่ยวกับชนิดของดิน ความลึก และขนาดของบ่อดินที่จะขุดดินความสูงและพื้นที่ของเนินดินที่จะถมดินความลาดเอียงของบ่อดินหรือเนินดินระยะห่างของบ่อดินหรือเนินดินถึงเขตที่ดินหรือสิ่งปลูกสร้างของบุคคลอื่น วิธีการป้องกันการพังทลายของดิน หรือสิ่งปลูกสร้างและวิธีการในการขุดดินหรือถมดินรายการคำนวณ หมายความว่ารายการแสดงวิธีการคำนวณเกี่ยวกับความลาดเอียงที่ปลอดภัยในการขุดดินและถมดินหรือรายการแสดงวิธีการคำนวณความปลอดภัยของกำแพงดินที่สาธารณะ หมายความว่าที่ซึ่งเปิดหรือยินยอมให้ประชาชนเข้าไป หรือใช้เป็นทางสัญจรได้ ทั้งนี้ไม่ว่าจะมีการเรียกเก็บค่าตอบแทนหรือไม่เจ้าพนักงานท้องถิ่น หมายความว่านายกเทศมนตรีตำบลนาทวีพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติตามเทศบัญญัตินี้ข้อ ๕ เทศบัญญัตินี้ มิให้ใช้บังคับแก่การขุดดินและถมดินซึ่งได้กระทำโดยอาศัยอำนาจตามกฎหมายอื่นที่ได้กำหนดมาตรการในการป้องกันอันตรายไว้ตามกฎหมายนั้นแล้วและผู้ได้รับอนุญาตให้ขุดดินหรือถมดินตามกฎหมายอื่นเมื่อได้รับอนุญาตแล้วต้องแจ้งเป็นหนังสือพร้อมหลักฐานให้เจ้าพนักงานท้องถิ่นก่อนข้อ ๖ ให้เจ้าพนักงานท้องถิ่นมีอำนาจออกคำสั่งยกเว้นผ่อนผันระงับ หรือแจ้งกำหนดเงื่อนไขในการปฏิบัติตามเทศบัญญัตินี้ไม่ว่าทั้งหมดหรือบางส่วนตามที่เห็นสมควรในเรื่อง ดังต่อไปนี้(๑)การขุดดิน ถมดินของกระทรวง ทบวง กรมและราชการส่วนท้องถิ่นทั้งใช้ในราชการหรือเพื่อสาธารณประโยชน์(๒)การขุดดินถมดินขององค์การของรัฐที่จัดตั้งตามกฎหมายที่ใช้ในกิจการขององค์กรหรือใช้เพื่อสาธารณประโยชน์(๓)การขุดดิน ถมดิน ภายในบริเวณศาสนสถานเพื่อศาสนประโยชน์(๔)การขุดดิน ถมดินขององค์การระหว่างประเทศหรือหน่วยงานที่ตั้งขึ้นตามความตกลงระหว่างรัฐบาลไทยกับรัฐบาลต่างประเทศข้อ ๗ เพื่อประโยชน์แห่งความมั่นคงแข็งแรงความปลอดภัย การรักษาคุณภาพสิ่งแวดล้อมและการผังเมืองตลอดจนการอื่นที่จำเป็นเพื่อปฏิบัติตามเทศบัญญัตินี้ให้เจ้าพนักงานท้องถิ่นมีอำนาจออกระเบียบกำหนด(๑)ระยะห่างระหว่างบริเวณที่ดินที่จะขุดดินหรือถมดิน กับเขตที่ดินหรือสิ่งปลูกสร้างของบุคคลอื่นหรือระหว่างบริเวณที่ดินที่จะขุดดินหรือถมดินกับถนนตรอก ซอย ทางเท้าหรือที่สาธารณะ(๒)ค่าพิกัดความปลอดภัยในการขุดดิน ถมดิน(๓)บริเวณห้ามขุดดิน ถมดิน เพื่อวัตถุประสงค์ หรือเพื่อกิจการบางประเภท(๔)การขนหรือบรรทุก หรือเคลื่อนย้ายดิน อันเนื่องจากการขุดดินหรือถมดินข้อ ๘ ในการขุดดินหรือถมดินผู้ขุดดินหรือถมดินจะต้องจัดให้มีเครื่องหมายแสดงขอบเขตที่ดินที่จะทำการขุดดินหรือถมดินและติดตั้งป้ายสีสะท้อนแสงเตือนอันตราย ขนาดกว้างไม่น้อยกว่า ๕๐ เซนติเมตรและยาวไม่น้อยกว่า ๑ เมตรติดตั้งไว้ในตำแหน่งที่มองเห็นได้ง่ายตลอดเวลาที่ขุดดินหรือถมดินโดยแสดงข้อความดังต่อไปนี้ โครงการขุดดินหรือถมดิน เพื่อ...................................ในพื้นที่ของโฉนด/นส.๓ก/นส ๓/สค.๑ เลขที่........................เป็นบริเวณกว้าง.............................เมตรยาว............................เมตร ลึก/สูง................................เมตรใบรับแจ้งเลขที่........................................วันเริ่มต้น................................วันสิ้นสุด.....................................ชื่อผู้ควบคุมงาน....................................เลขทะเบียน ก.ว..........................ชื่อผู้ดำเนินการขุดดินหรือถมดิน.........................................................บ้านเลขที่............................ตรอก/ซอย.......................................ถนน..................................หมู่ที่..........ตำบล/แขวง........................................อำเภอ/เขต................................จังหวัด.......................................รหัสไปรษณีย์.............................โทรศัพท์.................................หมวด ๒การขุดดิน ข้อ ๙ ห้ามผู้ใดขุดดินที่มีลักษณะ ดังต่อไปนี้เว้นแต่ได้รับอนุญาตจากเจ้าพนักงานท้องถิ่น(๑)การขุดดินที่มีความลึกตั้งแต่ ๓ เมตรขึ้นไป(๒)การขุดดินที่มีพื้นที่ปากบ่อเกิน ๑,๖๐๐ ตารางเมตร(๓)การขุดดินเพิ่มเติมจากที่ขุดไว้เดิมเข้าตามเกณฑ์ (๑) หรือ (๒)การขุดดินตามวรรคหนึ่งต้องแจ้งขออนุญาตต่อเจ้าพนักงานท้องถิ่นตามแบบที่กำหนด และจะต้องจัดทำแผนผังบริเวณรายการ และรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิชาวิศวกรรมโยธา ไม่ต่ำกว่าประเภทสามัญวิศวกร ตามกฎหมายว่าด้วยวิศวกรข้อ ๑๐ การขุดดินจะกระทำได้เฉพาะในระหว่างเวลาพระอาทิตย์ขึ้นถึงพระอาทิตย์ตกถ้าจะกระทำในระหว่างเวลาพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ ๑๑ การขุดดินที่มีความลึกจากระดับพื้นดินเกินสามเมตรหรือมีพื้นที่ปากบ่อเกินหนึ่งพันหกร้อยตารางเมตรปากบ่อจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าสองเท่าของความลึกของบ่อดินที่จะขุดดินเพื่อป้องกันการพังทลายของดินหรือสิ่งปลูกสร้างเว้นแต่จะได้มีการจัดการป้องกันการพังทลายของดินหรือสิ่งปลูกสร้างโดยการรับรองของวิศวกรผู้ได้รับใบอนุญาตให้ประกอบวิชาชีพวิศวกรรมควบคุมตามกฎหมายว่าด้วยวิศวกรข้อ ๑๒ ในกรณีที่เป็นการขุดดินเพื่อใช้ประโยชน์ในการฝังกลบขยะวัสดุกระจายสารพิษหรือรังสี ให้ผู้ประสงค์กระทำการขุดดินนำหลักฐานการอนุญาตตามกฎหมายว่าด้วยการนั้น มายื่นประกอบการแจ้งด้วยข้อ ๑๓ ในระหว่างการขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขังข้อ ๑๔ การขุดดินในบริเวณที่ติดต่อกับที่สาธารณะหรือในที่สาธารณะผู้ขุดดินต้องจัดให้มีสิ่งกั้นตก หรือราวกั้นขอบบริเวณนั้น รวมทั้งติดตั้งไฟฟ้าให้มีแสงสว่างเพียงพอหรือไฟสัญญาณเตือนอันตรายจำนวนมากพอสมควรในระหว่างพระอาทิตย์ตกถึงพระอาทิตย์ขึ้นด้วยในการขุดดินตามวรรคหนึ่งในพื้นที่ที่ไม่มีไฟฟ้าให้แสงสว่าง ต้องทาสีสิ่งกั้นตกหรือราวกั้นด้วยสีสะท้อนแสงที่มองเห็นได้อย่างชัดเจนข้อ ๑๕ ผู้ขุดดินจะต้องขุดดินเต็มพื้นที่ที่แจ้งและเมื่อสิ้นสุดการขุดดินจะต้องปรับพื้นที่ให้เป็นไปตามแบบแปลนหมวด ๓การถมดิน ข้อ ๑๖ ห้ามผู้ใดถมดินที่มีลักษณะดังต่อไปนี้เว้นแต่ได้รับอนุญาตจากเจ้าพนักงานท้องถิ่น(๑)การถมดินสูงกว่าระดับถนนสาธารณะที่ได้มาตรฐานการก่อสร้างของกรมทางหลวงชนบทหรือกรมทางหลวงหรือที่ดินข้างเคียงเกิน ๓๐ เซนติเมตร(๒)การถมดินที่มีพื้นที่มากกว่า ๑,๖๐๐ ตารางเมตรข้อ ๑๗ ผู้ใดประสงค์จะทำการถมดินตามข้อ ๑๖ต้องแจ้งการถมดินต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารข้อมูล ดังต่อไปนี้(๑)แผนผังบริเวณ รายการและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิชาวิศวกรรมโยธาไม่ต่ำกว่าประเภทสามัญวิศวกร ตามกฎหมายว่าด้วยวิศวกร(๒)วิธีการถมดิน และการระบายน้ำ(๓)ระยะเวลาการถมดิน(๔)ชื่อผู้ควบคุมงาน(๕)ชื่อและที่อยู่ของผู้แจ้งการถมดิน(๖)ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการถมดินข้อ ๑๘ การถมดินจะกระทำได้เฉพาะในระหว่างเวลาพระอาทิตย์ขึ้นถึงพระอาทิตย์ตกถ้าจะกระทำในระหว่างเวลาพระอาทิตย์ตกถึงพระอาทิตย์ขึ้น ต้องได้รับอนุญาตเป็นหนังสือต่อเจ้าพนักงานท้องถิ่นข้อ ๑๙ ในการถมดินระยะห่างจากขอบล่างของความลาดเนินดินถึงเขตที่ดินของบุคคลอื่นให้เป็นตามรายการคำนวณทางวิศวกรรมแต่ต้องให้มีระยะไม่น้อยกว่าความสูงของดินถมข้อ ๒๐ ในกรณีที่ผู้ถมดินจะทำการถมดินชิดที่ดินของบุคคลอื่นที่มีระยะห่างจากขอบล่างของความลาดเนินดินถึงเขตที่ดินน้อยกว่าห้าสิบเซนติเมตรต้องได้รับความยินยอมเป็นหนังสือจากเจ้าของที่ดินข้างเคียงการถมดินตามวรรคหนึ่งต้องทำกำแพงกั้นดินหรือฐานรากเสริม เพื่อป้องกันการพังทลายของดินข้อ ๒๑ การถมดินในบริเวณที่ติดต่อกับที่สาธารณะผู้ถมดินจะต้องจัดให้มีป้ายสีสะท้อนแสงเตือนอันตรายขนาดกว้างไม่น้อยกว่าห้าสิบเซนติเมตร และยาวไม่น้อยกว่าหนึ่งเมตรทำด้วยวัสดุถาวรไว้บนเนินดินที่จะถมดินด้านที่ติดกับทางสาธารณะไว้ในตำแหน่งที่มองเห็นได้ง่ายตลอดเวลาข้อ ๒๒ ผู้ใดทำการถมดินที่มีลักษณะไม่เข้าหลักเกณฑ์ที่จะต้องขออนุญาตต่อเจ้าพนักงานท้องถิ่นตามข้อ๑๖ (๑) หรือ (๒)จะต้องจัดให้มีการระบายน้ำที่เพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นข้อ ๒๓ ในระหว่างการขุดดินหรือถมดิน เจ้าของที่ดินหรือผู้แจ้งหรือผู้ควบคุมงานต้องตรวจสอบเสถียรภาพของบ่อดินหรือดินที่ถมให้มีความมั่นคงปลอดภัยอยู่เสมอการขุดดินหรือถมดินตามวรรคหนึ่งต้องไม่ก่อให้เกิดความเสียหายต่อทรัพย์สินหรือสิ่งปลูกสร้างของบุคคลอื่น หรือทรัพย์สินอันเป็นสาธารณประโยชน์หมวด ๔การขออนุญาตและการอนุญาต ข้อ ๒๔ ผู้ใดจะทำการขุดดินหรือถมดินตามข้อ ๙และข้อ ๑๖ ให้ยื่นคำร้องขออนุญาตต่อเจ้าพนักงานท้องถิ่นตามที่เจ้าพนักงานท้องถิ่นกำหนดข้อ ๒๕ เมื่อได้รับคำขอตามข้อ ๒๔ให้เจ้าพนักงานท้องถิ่นตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตทราบภายในสามวัน นับแต่วันที่ได้รับคำขอข้อ ๒๖ หลักเกณฑ์และเงื่อนไขในการขออนุญาตให้เจ้าพนักงานท้องถิ่นกำหนดข้อ ๒๗ การขออนุญาตขุดดิน ถมดินผู้ขอรับใบอนุญาตต้องระบุผู้ควบคุมงาน พร้อมกับหนังสือแสดงความยินยอมของผู้ควบคุมงานไว้ในคำขอรับใบอนุญาตหรือผู้ขออนุญาตจะระบุตนเป็นผู้ควบคุมงานเองก็ได้กรณีลักษณะงานเข้าเกณฑ์ตามกฎหมายว่าด้วยวิศวกรผู้ควบคุมงานจะต้องเป็นผู้ได้รับใบอนุญาตให้เป็นผู้ประกอบวิชาชีพวิศวกรรมข้อ ๒๘ ถ้าผู้ได้รับใบอนุญาตจะบอกเลิกผู้ควบคุมงานที่ระบุชื่อไว้ในใบอนุญาตหรือผู้ควบคุมงานจะบอกเลิกการเป็นผู้ควบคุมงานให้มีหนังสือแจ้งให้เจ้าพนักงานท้องถิ่นทราบในกรณีที่มีการบอกเลิกตามวรรคหนึ่งผู้ได้รับใบอนุญาตต้องระงับการดำเนินการตามที่ได้รับอนุญาตไว้ก่อนจนกว่าจะมีผู้ควบคุมงานคนใหม่และได้มีหนังสือแจ้งพร้อมกับส่งมอบหนังสือแสดงความยินยอมของผู้ควบคุมงานคนใหม่ให้แก่เจ้าพนักงานท้องถิ่นข้อ ๒๙ ห้ามมิให้ผู้ใดจัดให้มีการขุดดินถมดินผิดไปจากแผนผังบริเวณ และรายการที่ได้รับอนุญาตตลอดจนวิธีการและเงื่อนไขที่เจ้าพนักงานท้องถิ่นกำหนดไว้ในใบอนุญาตข้อ ๓๐ ใบอนุญาตที่ออกตามเทศบัญญัตินี้ให้ใช้ได้ตามระยะเวลาที่กำหนดในใบอนุญาต ถ้าผู้ได้รับใบอนุญาตประสงค์จะขอต่ออายุใบอนุญาตจะต้องยื่นคำขอก่อนใบอนุญาตสิ้นอายุไม่น้อยกว่าเจ็ดวันและเมื่อได้ยื่นคำขอดังกล่าวแล้วให้ทำการต่อไปได้จนกว่าเจ้าพนักงานท้องถิ่นจะสั่งไม่อนุญาตให้ต่ออายุใบอนุญาตนั้นข้อ ๓๑ ในกรณีที่มีการฝ่าฝืนข้อ ๙ ข้อ ๑๖ หรือข้อ๒๙ ให้เจ้าพนักงานท้องถิ่นมีอำนาจสั่งให้เจ้าของที่ดิน ผู้ครอบครองที่ดินผู้กระทำการแทน หรือผู้ควบคุมงาน แล้วแต่กรณี ให้ระงับการกระทำนั้นได้ข้อ ๓๒ ผู้ขุดดินหรือถมดินรายใดไม่ปฏิบัติหรือปฏิบัติไม่ถูกต้องตามเทศบัญญัตินี้หรือบทบัญญัติแห่งพระราชบัญญัติการขุดดินและถมดินพ.ศ. ๒๕๔๓ เจ้าพนักงานท้องถิ่นมีอำนาจสั่งให้แก้ไขหรือปฏิบัติให้ถูกต้องข้อ ๓๓ การสั่งหรือการแจ้งของเจ้าพนักงานท้องถิ่นตามเทศบัญญัตินี้ให้ทำเป็นหนังสือส่งทางไปรษณีย์ลงทะเบียนตอบรับให้ผู้ขอรับใบอนุญาตผู้ได้รับใบอนุญาต เจ้าของที่ดิน ผู้ครอบครองที่ดิน หรือผู้ควบคุมงาน ณภูมิลำเนาของผู้นั้น แล้วแต่กรณีหรือจะทำเป็นบันทึกและให้บุคคลดังกล่าวลงลายมือชื่อรับทราบก็ได้ในกรณีเจ้าพนักงานท้องถิ่นไม่อาจส่งหนังสือหรือบันทึกให้ลงลายมือชื่อรับทราบตามวรรคหนึ่งได้ให้จัดการปิดคำสั่งหรือหนังสือแจ้งแล้วแต่กรณี ไว้ในที่เปิดเผยเห็นได้ง่าย ณ บริเวณที่มีการขุดดินหรือถมดินนั้นและให้ถือว่าผู้ขอรับใบอนุญาต ผู้ได้รับใบอนุญาต เจ้าของที่ดินผู้ที่ครอบครองที่ดินหรือผู้ควบคุมงานได้ทราบคำสั่งหรือหนังสือแจ้งนั้นแล้วตั้งแต่เมื่อพ้นกำหนดเจ็ดวันนับแต่วันที่ปิดคำสั่งหรือหนังสือแจ้งดังกล่าวหมวด ๕บทกำหนดโทษ ข้อ ๓๔ ผู้ใดทำการขุดดินหรือถมดินโดยฝ่าฝืนเทศบัญญัตินี้ต้องระวางโทษตามบทกำหนดโทษแห่งพระราชบัญญัติการขุดดินและถมดิน พ.ศ. ๒๕๔๓ข้อ ๓๕ ให้นายกเทศมนตรีตำบลนาทวีเป็นผู้รักษาการให้เป็นไปตามเทศบัญญัตินี้และมีอำนาจออกระเบียบ ประกาศ หรือคำสั่งให้เป็นไปตามเทศบัญญัตินี้ประกาศ ณ วันที่ ๓๑กรกฎาคม พ.ศ. ๒๕๕๒ศุภสัณห์ หนูสวัสดิ์นายกเทศมนตรีตำบลนาทวีปริยานุช/จัดทำ๑๙ มกราคม ๒๕๕๓นันท์นภัสร์/ตรวจ๑๙ มกราคม ๒๕๕๓รชณัฐ/ปรับปรุง๒๐ มิถุนายน ๒๕๕๙[๑] ราชกิจจานุเบกษาเล่ม ๑๒๗/ตอนที่ ๑๐ ง/หน้า ๕๐๓/๑๔ มกราคม ๒๕๕๓